PALVEKOOL
7. Palveta Sõna - see toimib!
Tänase palvekooli teema on "Palveta Jumala Sõna - see toimib!"
Palveta avatud Piiblist, sest Jumala Sõna on Vaimu mõõk.
Palveta Sõna, mis ei tule tagasi tühjalt
vaid teeb, milleks see läkitati.
See tänane õppetund on võimas ilmutus meie jaoks.
Alustan Jumala nimest.
Tänane nimi on Jehoova Rafa,
Isand, minu Ravija.
Isand on sinu Arst ja tahab sind taastada igas mõttes.
Ta tahab taastada rahvaid, linnu ja perekondi.
2. Moosese 15:23-27 näeme Jehoova Rafat end ilmutamas:
"Nad jõudsid Maarasse, aga ei saanud Maara vett juua,
sest see oli kibe; seepärast pandi sellele nimeks Maara.
Ja rahvas nurises Moosesega, öeldes: "Mida me joome?"
Tema hüüdis Issanda poole ja Issand näitas temale ühte puud;
siis ta heitis selle vette ja vesi muutus magusaks."
See võis olla pilt ristist, ristipuust,
mis muudab olukordi haigusest tervenemisse.
"Seal andis Issand rahvale seaduse ja õiguse,
ja seal ta katsus teda läbi.
Ja ta ütles: "Kui sa tõesti kuulad Issanda, oma Jumala häält
ja teed, mis õige on tema silmis.., siis ma ei pane su peale ainsatki
neist tõbedest, mis ma panin egiptlaste peale,
sest mina olen Issand, su ravija."
Egiptlastel oli palju ebajumalaid.
Jumal tahtis nende pealt eemaldada haigused
ja ilmutada end kui: "Mina oled Isand, sinu Arst."
Pea meeles, et millest iganes läbi lähed,
sealt tahab Jumal sind võidukalt välja tuua,
kui sa lased Tal seda teha ja järgid Ta Sõna
ning ütled end lahti ebajumalaist, pimedusest,
puhastad ehk kodu asjadest, mis ei pea seal olema.
Kui sa otsid Teda, ilmutab Ta end kui Isand, su Arst, kes sind ravib,
Jehoova Rafa.
Tänase palvekooli õppetund räägib Jumala Sõna palvetamisest.
See toimib.
Olen isiklikult väga õnnelik, et kohtusin noore usklikuna
mehega Kjell Sjöberg, kes reisis 80 rahva seas
ning õpetas palvest ja nägi Jumala riiki tulemas imelisel viisil.
Tema õpetaski mind palvetama Jumala Sõna avatud Piiblist,
mitte suletud vaid avatud silmadega.
Kui palvetad Jumala Sõna, on see Vaimu mõõk.
Kirjutatud on, et Jeesus on Sõna.
Jumal ise on Sõna.
Sõnas on Tema hingus.
Seepärast on ka tähtis, et kasutame seda Vaimu mõõka,
mis lõikab läbi pimeduse ja deemonite võimu
ning uskmatuse meie elus.
Efeslastele 6:10-19 ütleb Paulus, kes nägi nii palju Jumala riiki
ja kirjutas suure osa Uuest Testamendist:
"Viimaks veel: saage vägevaks Issandas ja tema tugevuse jõus!"
Tugevuse jõus! Paulus, kes oli näinud suuri võite,
tahab meile näidata enda palveelu saladust ja ütleb:
"Viimaks veel: saage vägevaks Issandas ja tema tugevuse jõus!
Pange ülle Jumala sõjavarustus,
et te suudaksite seista kuradi salanõude vastu!
Meil ei tule ju võidelda inimestega, vaid meelevaldade ja võimudega,
selle pimeduse maailma valitsejatega, kurjade taevaaluste vaimudega.
Seepärast võtke kätte kõik Jumala sõjavarustus,
et te suudaksite vastu panna kurjal päeval
ja jääda püsima, kui te olete kõik teinud.
Seiske nüüd ja teie niuded olgu vöötatud tõega
ja teil olgu seljas õiguse soomusrüü ja teie jalgades
olgu valmidus minna kuulutama rõõmusõnumit rahust!
Kõigepealt aga võtke kätte usukilp,
millega te võite kustutada kõik kurja põlevad nooled!
Võtke ka päästekiiver ja vaimumõõk, see on Jumala sõna!"
Kuidas me seda kõike teeme, ütleb Paulus 18. salmis:
"Ja palve ja anumisega palvetage igal ajal Vaimus.."
Ta julgustab paluma Vaimus, võõrastes keeltes.
Nii palvetame me sõnades, mida me ise ei mõista,
kuid samas ehitame sisemist inimest
ja Jumal saab ka ilmutada oma südame plaane.
Lisaks palvetame ka usklike ja olukordade pärast nagu Paulus.
Ta jätkab: "..valvake kogu püsivusega ja eestpalvetega
kõigi pühade eest ja minugi eest, et mulle antaks arukust,
kui ma avan suu, julgelt teada anda evangeeliumi saladust.."
Ta jätkab ja näeb aina võitu võidu järel.
Vana Testament räägib samuti Sõnast sinu suus.
Jeremija 23:28-29 ütleb, et Jumala Sõna on tuli:
"Eks mu sõna ole nagu tuli, ütleb Issand.."
Jumala Sõna võib olla nagu tuli, mis põletab kõik enda ümber.
Seal öeldakse ka, et Jumala Sõna on nagu vasar.
Kas oled kasutanud haamrit?
Tõelist vasarat,
mis lööb puruks kiviploki või midagi väga kõva.
"..kellel on minu sõna, kõnelgu mu sõna kui tõde!
Mis on õlgedel tegemist puhta viljaga?"
"Eks mu sõna ole nagu tuli, ütleb Issand,
või nagu vasar, mis purustab kalju?"
Jesaja 49:2 ütleb, et Sõna on nagu mõõk:
"Ta tegi mu suu vaheda mõõga sarnaseks
peitis mind oma käe varju alla; ta tegi mind teravaks nooleks,
talletas mind oma nooletupes."
Kui näeme Jeesust tulemas valgel hobusel Ilmutusraamatus 19:11-16,
näeme ratsanikku valgel hobusel ja Tema suust lähtub terav mõõk,
mis on Jumala Sõna.
Heebrealastele 4:12 räägib, et Jumala Sõna
lahutab hinge ja vaimu, liigesed ja üdi, südame meelsuse ja kaalutlused.
ning mõistab kohut meie meelsuse ja mõtete üle.
Sõna palvetamine avab kõik uksed.
Markuse 11:23-25 ütleb:
"Tõesti, ma ütlen teile, kes iganes ütleb tollele mäele:
"Kerki ja kukuta end merre!" ega kõhkle oma südames,
vaid usub, et see, mis ta räägib, sünnib, siis see saabki talle!"
See saab ka sulle ja mulle, kui me palvetame Sõna.
"Kõike, mida te iganes palves endale palute -
uskuge, et te olete saanud, ja see saabki teile!
Ja kui te olete palvetamas, siis andke andeks..,
et ka teie Isa taevas annaks teile andeks teie eksimused."
Psalm 23, palveta ka selle järgi, tänades olukordade eest
või oma pere eest: "Isand, ma tänan Sind,
et oled me Karjane.
Ma kuulutan täna,
et Sina oled meie Karjane ja meil ei ole millestki puudust.
Ta paneb meid haljale aasale lebama ning viib meid hingamise veele.
Annad mu hingele elu
ja juhatad mind täna õigele teele oma nime pärast."
See nimi siin Psalmis 23 on Jehoova Roi,
"Ka kui ma kõnniksin pimedas orus, ei karda ma kurja,
sest sina oled minuga; su karjasekepp ja su sau,
need trööstivad mind."
"Ma täna Sind, Isand, et sa katad mu ette laua mu vastaste silme all,
sa võiad mu pea õliga, mu karikas voolab täna üle.
Ainult headus ja heldus järgivad mind kogu elu
ja ma jään alatiseks Isanda kotta."
Palveta nii seda kui ka 18. Psalmi, mis on minu lemmik.
Taavet kuulutab:
"Sind ma armastan südamest, Issand, mu vägi!
Issand on mu kalju, mu mäelinnus ja mu päästja;
mu Jumal on mu kalju, kus ma pelgupaika otsin,
mu kilp ja abisarv, mu kõrge varjupaik!"
"..nõnda ma hüüan, ja ma pääsen oma vaenlaste käest.
Nii võid ka sina palvetada Pauluse ja Nehemja
ning teiste inimeste palveid Piiblis.
Saad näha, kuidas palvevastused hakkavad üksteise järel tulema.
Tänane ülesanne on õppida tundma Jehoova Rafat, sinu Ravijat.
Õpi Teda tundma, palveta Tema nime enda
või oma kolleegide olukorda, kuuluta Teda.
Ülesande teine osa on palvetada ja tänada Jumalat.
Annan sulle koduseks ülesandeks Jesaja 40:3,
et sa seda Jumala Sõna välja palvetaks:
"Hüüdja hääl: "Valmistage kõrbesn Issanda teed,
tehke lagendikul maantee tasaseks meie Jumalale!
Kõik orud ülendatagu ja kõik mäed ning künkad alandatagu:
mis mätlik, saagu tasaseks, ja mis konarlik, siledaks maaks!
Siis ilmub Issanda au ja kõik liha näeb seda üheskoos.
Jah, Issanda suu on rääkinud."
Palveta neid salme oma päeva ja nädalasse.
Jesaja 40:3.
Palveta Jumala Sõna.
See on su kodune ülesanne.
Näed läbimurret igas valdkonnas.
Usume, et need palvekoolid ehitavad sinus usku.
Usume ka, et need tugevdavad põhjamaade kristlasi,
sest me õpetame Jumala Sõna
ja julgustame Jumala rahvast, noori ja vanu,
pöörduma tagasi allikale, mille vesi on puhas ja annab elu.
Malaki kiri räägib nii kümnistest kui ohvriandidest,
et rohutirtsud kaoksid, kui me ostime Isandat.
Tule kaasa ja õnnista Taevas TV7 tööd.
Sinu annetus aitab meil palvekooli saateid jätkata.
Jumal õnnistagu sind.
Tõlge: Riina Aasa